Chiwira izita rinowanikwa muZimbabwe. Zita iri rinodaro richitodzana nezwi rinoti kuwira - to fall in. Pano panyorwa mazwi ari pedyo nezita iri kune mime mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. Zigula vanoti chiwiri kana viwiri (n. communal labor; joint efforts) kureva nhimbe. Chewa vanoti chiwira kana dima (communal cultivation of each other's gardens) kureva nhimbe. Mang'anja vanoti chiwira (a utensil; a pot for cooking; a plate; a dish; basin; vessel) kureva mudziyo. Giryama vanoti wira (hymn) vachireva rwiyo rwekunamata. VaLenje vanoti chiwila (rock rabbit, coney) vachireva mbira. VaYao vanoti luwila (old disused path) kureva nzira isisashandiswe.